Das Rheingold

Das Rheingold (en galego, O ouro do Rin) é unha ópera en catro cadros con música e libreto en alemán de Richard Wagner. É a primeira das catro óperas que compoñen o ciclo Der Ring des Nibelungen (O anel do Nibelungo). A ópera foi estreada no Königliches Hof-und Nationaltheater de München o 22 de setembro de 1869 de xeito illado, antes mesmo do termo do ciclo do anel, baixo o patrocinio de Lois II de Baviera, contra a vontade de Wagner, que pretendía estrear a obra por completo no seu teatro de ópera de Bayreuth, que daquela aínda estaba en construción. Non foi ata o 13 de agosto de 1876 cando se representou por primeira vez dentro do ciclo completo. Forma parte do Canon de Bayreuth.

Das Rheingold é desafiante para os músicos da orquestra e o director. Tendo un único acto, e con dúas horas e media de música continua, é necesario distribuír ben a enerxía ata o final. É un desafío tamén para os directores de escena pola presenza do río Rin, onde se ambienta a primeira escena, pola aparición dos xigantes Fafner e Fasolt (que deben aparentar máis de dous metros de altura) e polos efectos especiais das transformacións de Alberich co seu helmo máxico e os poderes de Donner e Froh.

Para crear a impresión correcta ao espectador, foi necesaria a creación de máquinas especiais. Wagner supervisou persoalmente a creación desas máquinas, así como tódolos outros detalles da encenificación, nunha época (segunda metade do século XIX) na que non había enerxía eléctrica.

A historia lida co tema da busca desmedida polo poder, envolvendo a renúncia ao amor e contratos inaxeitados. Das Rheingold está marcada musicalmente polo uso do leitmotiv, o uso de temas musicais para identificar elementos da obra, como personaxes ou lugares.

 Personaxes 
PersonaxeTesituraRepartimento na estrea22 de setembro de 1869(Director: Franz Wüllner)Repartimento na estrea do ciclo completo13 de agosto de 1876(Director: Hans Richter) DeusesWotan, deus supremobaixo-barítonoAugust KindermannFranz BetzLoge, deus do lumetenorHeinrich VoglHeinrich VoglFricka, dona de Wotan, deusa do amor conxugalmezzosopranoSophie StehleFriederike GrünFreia, seu irmá, deusa da xuventudesopranoHenriette MullerMarie HauptDonner, deus do trono, irmán de Fricka e de Freiabaixo-barítonoKarl Samuel HeinrichEugen GuraFroh, deus do día, irmán de Fricka e de FreiatenorFranz NachbaurGeorg UngerErda, deusa nai da naturezacontraltoEmma SeehoferLuise Jaide NibelungosAlberich, anano nibelungobarítonoKarl FischerKarl HillMime, seu irmántenorMax SchlosserMax SchlosserNibelungos XigantesFasoltbaxo-barítono ou baixoToni PetzerAlbert EilersFafner, seu irmánbaixoKaspar BauseweinFranz von Reichenberg Fillas do RinWoglindesopranoAnna KaufmannLilli LehmannWellgundesoprano ou mezzosopranoTherese VoglMarie LehmannFlosshildemezzosopranoWilhelmine RitterMinna Lammert

 Notas 

 Véxase tamén 

Categoría:Óperas de Richard Wagner
Categoría:Der Ring des Nibelungen
Categoría:Canon de Bayreuth
Categoría:Óperas en alemán
Categoría:Óperas de 1869